**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 28/09/2022

**Δελτίο Τύπου**

**Από πιστωτές του ΕΟΠΥΥ έχουμε γίνει οφειλέτες του!**

Χθες συνεδρίασε η Ολομέλεια του Συντονιστικού Οργάνου φορέων Π.Φ.Υ. μετά και τη συνάντηση με τον Υπουργό Υγείας κ. Αθ. Πλεύρη που πραγματοποιήθηκε την Πέμπτη 22/09/2022.

Ο Υπουργός Υγείας στη σύσκεψη παρέθεσε τα παρακάτω :

**Για το 2022:**

Αναμένουμε την προσθήκη των 15 εκατ. ευρώ τα οποία προέρχονται από την ανακατανομή των ΚΑΕ του ΕΟΠΥΥ.

Έξτρα προσθήκη της τάξης έως 15 εκατ. ευρώ ακόμη η οποία θα ακολουθήσει από ανακατανομή πόρων του Υπ. Υγείας.

Τρέχει ήδη το πρόγραμμα ΔΟΞΙΑΔΗΣ για την πρόληψη, στο κομμάτι της πρόληψης κατά του καρκίνου του μαστού (μαστογραφίες, υπέρηχοι, κλινική εξέταση) ύψους 50 εκατ. ευρώ.

Αναμένουμε από το Νοέμβριο να τρέξουν και άλλα προληπτικά πακέτα εξετάσεων που θα εντάσσονται στο ίδιο πρόγραμμα, συνολικού ύψους 220 εκατ. ευρώ (οι εξετάσεις πρόληψης χρηματοδοτούνται από το Ταμείο Ανάκαμψης, αποζημιώνονται σε τιμές ΦΕΚ και δεν έχουν rebate-claw back).

Για τη διαγραφή του τεχνητού χρέους υπεύθυνο είναι το Υπ. Οικονομικών.

Θα διαχωριστούν οι εξετάσεις που έχουν γίνει λόγω νόσησης από COVID και θα αποζημιωθούν διακριτά με δικό τους προϋπολογισμό.

**Προτάσεις για το 2023:**

Θα εφαρμοστούν κλειστοί προϋπολογισμοί ανά Υγειονομική Περιφέρεια.

Αμοιβή εργαστηριακού γιατρού.

Εξορθολογισμός της συμμετοχής των ασφαλισμένων.

Αφαίρεση εξετάσεων.

Θα εφαρμοστούν δείκτες συνταγογράφησης και διαγνωστικά πρωτόκολλα που έχουν εκπονηθεί έως τώρα ή που θα εκπονηθούν εντός του 2022.

Θα συνεχίσει να τρέχει το πρόγραμμα ΔΟΞΙΑΔΗΣ, προϋπολογισμού 220 εκατ. ευρώ, που ενισχύει έμμεσα τους προϋπολογισμούς των εξετάσεων και αποζημιώνει με τιμές Κρατικού Τιμολογίου.

Δεσμεύτηκε ότι έως το Δεκέμβριο θα γίνει νομοθέτηση για τα ανωτέρω.

Συζήτηση για ανακοστολόγηση εξετάσεων-πράξεων εντός του 2023.

Ο Υπουργός Υγείας πρότεινε τη **σύσταση μιας επιτροπής, την οποία αιτούμαστε να ενεργοποιηθεί μέσα στην εβδομάδα αυτή**, για την συζήτηση όλων των ανωτέρω θεμάτων, χωρίς να υπάρξει καμία περαιτέρω καθυστέρηση.

Το Συντονιστικό Όργανο αξιολόγησε ότι δεν διαφαίνεται να έχουν βρεθεί επί της ουσίας λύσεις για τη χρηματοδότηση του προϋπολογισμού των διαγνωστικών εξετάσεων και πράξεων για τα έτη 2022-2023, τέτοιες που να σώσουν τους εργαστηριακούς και κλινικοεργαστηριακούς ιατρούς, τα διαγνωστικά εργαστήρια και τα πολυϊατρεία από τον οικονομικό Καιάδα στον οποίο οδηγούνται.

Αποφασίστηκε η αποστολή επιστολής στον Αναπληρωτή Υπουργό Οικονομικών κ. Σκυλακάκη η οποία επισυνάπτεται και με την οποία ζητάμε άμεση συνάντηση έως την Τετάρτη 5/10/22 παρουσία και του Υπουργού Υγείας.

Ομόφωνη απόφαση ήταν ότι σε περίπτωση που δεν πραγματοποιηθεί η συνάντηση έως 5/10/22, τότε θα υπάρξει τις επόμενες αμέσως ημέρες συγκέντρωση διαμαρτυρίας έξω από το Υπουργείο Οικονομικών, **με απαίτηση να πραγματοποιηθεί συνάντηση του Συντονιστικού Οργάνου φορέων Π.Φ.Υ. εκείνη την ημέρα με τον Αναπληρωτή Υπουργό και μοναδικό θέμα συζήτησης την ικανή χρηματοδότηση της περίθαλψης των Ελλήνων πολιτών και την επιβίωση των φορέων ΠΦΥ.**

**Σας καλούμε όλους σε ετοιμότητα για συγκέντρωση έξω από το Υπουργείο Οικονομικών για την επιβίωση μας και για την διαφύλαξη της Δημόσιας Υγείας.**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ